Hei, denne artikkelen er over ett år gammel og kan inneholde utdatert informasjon

(Dagbladet): Disse blinkskuddene av en havørn er tatt med iphone av 16 år gamle Glenn Ruben Berg (16) fra Leknes i Lofoten.

Den var på en klassetur at tiendeklasse på Leknes skole fikk en naturopplevelse av de skjeldne, da en ørn nesten sneiet båten og fløy rundt dem i rundt et minutt.

- Vi var på en turistbåt mellom Skrova og Trollfjord, da han som styrte båten gikk fram i baugen med en bøtte med loff. Først kom det bare måker, men så kom ørna, forteller 16-åringen.

Skipperen kastet en fisk til den majestetiske fuglen som den fanget i lufta.

- Den tok fisken og fløy av gårde, forteller Berg. Men ikke før den var blitt fanget på kameraet.

- Jeg tror den bare var en meter fra meg på det nærmeste. Jeg ble litt redd, men mest fokusert på å ta bra bilder, forteller han.

Etter ti minutter kom ørnen tilbake etter mere fisk.

NÆRKONTAKT: Ørnen fløy nesten helt ned til båten. Glenn Ruben Berg var bare rundt én meter fra den majestetiske fuglen på det nærmeste. Foto: Glenn Ruben Berg Vis mer

Men da bare sveipet den bortom båten, fikk en fisk til og forsvant etter bare noen sekunder.

- Dette er en gammel fulg, det ser vi på de hvite fjerne på halen, sier Harald Misund, æresmedlem i Havørnklubben i Bodø.

Han forteller at de ikke er helt uvanlig at havørnene kan komme helt inntil båtene.

- Enkelte av ørnene kjenner igjen båtene hvis det er noen som pleier å gi dem fisk. Det hender faktisk at de kommer helt ned på båten mens de venter på at det skal bli kastet fisk til dem, forteller han Dagbladet.

Det var lofot-tidende.no som først fanget opp blinkskuddene. 16-åringen forteller til avisa at han er glad i å ta bilder, men at det ikke er en hobby han dyrker i særlig grad.

- Men når jeg får så mye oppmerksomhet som jeg har fått for dette, så må jeg kanskje gjøre det mer, sier han.

